જોકે ખરો રોમાંચ આમ ભાગીને કરેલા લવ મેરેજનો હોય છે. અત્યારે તો ઘણાં મા-બાપ જલ્દી હા પાડી છોકરાઓને સંતાઈને મળવાનો અને વાતો કરવાનો રોમાંચ છીનવી રહ્યાં છે. અરે, અમુક મા-બાપ તો છોકરી કે છોકરો ભાગે એમાં મદદરૂપ થતા હોય છે. બાકી જે પ્રાપ્ત કરવું દુષ્કર હોય એ પ્રાપ્ત કરવાનો અનેરો આનંદ હોય. આપણા પુરાણોમાં આવતાં સ્વયંવરમાં જેટલી અઘરી શરત હોય, એટલા મોટા મહારથીઓ આકર્ષાતા હોય. દ્રૌપદી અને સીતાજીનાં સ્વયંવરનો જ દાખલો લો ને. પણ આ જનરેશન એટલી ફાસ્ટ છે કે ટોટલ ૯૨ SMS, ૧૮ કોફી, છ પીઝા, અને આઠ પિક્ચરનો ખર્ચો પડતા સુધીમાં તો ભાગી જવા સુધી વાત પહોંચી ગઈ હોય. એટલે વાગોળવામાં ચ્યુંઈગ ગમ સિવાય ખાસ કાઇ હોય નહિ !